Diari Oficial de la Generalitat Valenciana


Sumari del DOGV 6614, del 22-09-2011 (2011/9543)

Subhasta en procediment extrajudicial d'execució d'hipoteca.
------------------------------------------------------------

### Dades del document

Número de DOGV
:   6614

Data del DOGV
:   22-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9543


Organisme emissor
:   Notaria de Salvador José González Rodrigo

Tipus de document
:   Subhasta

Subhasta en procediment extrajudicial d'execució d'hipoteca. [2011/9543]  
Salvador José González Rodrigo, notari d'Alginet (València), amb despatx a l'avinguda Reis Catòlics, número 43, entresòl B, faig saber:  
  
Que davant de mi es tramita el procediment extrajudicial d'execució hipotecària, amb data d'inici 31 de març de 2011, de les finques següents:  
A. Casa habitació, situada a 46270 Corbera (València), carrer del Rei En Jaume, número 64; composta de planta baixa, corral, quadra, paller i pis alt, amb altres dependències; mesura cent quinze metres trenta-huit decímetres quadrats. Límits: entrant per la dreta, amb el solar de Salvador Albiñana; per l'esquerra, amb Bernardo Bou; i pel fons, amb els hereus de Miguel-Blas Rubio Serra.  
Inscripció: al Registre de la Propietat d'Alzira número 1, al tom 2391, llibre 133 de Corbera, foli 70, finca número 3540, ins. 7a.  
Referència cadastral: 0912675WQ4471U2618TN.  
B. Habitatge unifamiliar aïllat, compost de planta baixa amb semisoterrani i una primera planta alta, situat al terme d'Alginet, urbanització Los Lagos; la parcel·la està assenyalada en la urbanització esmentada amb el número cent seixanta-un. La planta baixa té una superfície construïda de cent quatre metres quadrats, i útil de huitanta-sis metres vint-i-cinc decímetres quadrats, amb una terrassa descoberta situada a la cara de davant o límit est de la parcel·la de cent vint-i-set metres seixanta-sis decímetres quadrats, que n'ocupa tota la frontera. La planta baixa està distribuïda en rebedor, saló menjador, tres habitacions, cuina, bany i lavabo. Totes les habitacions, així com el saló menjador, tenen eixida directa a la terrassa. I la primera planta cambra, sense cap distribució interior, a la qual s'accedeix per mitjà d'una escala que arranca des de la planta baixa, té una superfície construïda de cinquanta-un metres trenta-cinc decímetres quadrats. La superfície total de la parcel·la és de huit-cents quatre metres quadrats, destinant-se la part no construïda a accessos i jardins. Té una superfície total construïda de cent cinquanta-cinc metres trenta-cinc decímetres quadrats. Limita la finca total en el seu conjunt: entrant per l'esquerra, amb la parcel·la número 160; per la dreta, amb la parcel·la número 162; i pel fons, amb les parcel·les 106 i 107.  
Inscripció: al Registre de la Propietat de Carlet número 2, en el tom 2153, llibre 326, foli 40, finca número 17.948, ins. 9a.  
Referència cadastral: 3226559FB1763E0791RE.   
I atés que pertoca la subhasta de les finques esmentades, aquestes es portaran a terme sota les condicions següents:  
1. S'assenyala la primera subhasta per al dia 21 d'octubre de 2011, a les 10.00 hores; la segona, si pertoca, per al dia 16 de novembre de 2011, a les 10.00 hores; i la tercera, si pertoca, per al dia 13 de desembre de 2011, a les 10.00 hores; i en cas de millora de la postura de la tercera subhasta, s'assenyala per a la licitació entre els millorants i millors postors el dia 20 de desembre de 2011, a les 10.00 hores.  
2. Totes les subhastes tindran lloc al domicili de la Notaria, siti a Alginet, avinguda del Reis Catòlics, número 43, entresòl B.  
3. El tipus per a la primera subhasta és de cent huit mil tres-cents euros (108.300,00 €) la finca registral número 3540 i dos-cents trenta-set mil cinc-cents euros (237.500,00?) la finca registral número 17293; per a la segona, el setanta-cinc per cent de la quantitat indicada per a cada una d'aquestes; la tercera es farà sense subjecció a tipus.  
4. La documentació i el certificat registral a què es refereixen els articles 236.a i 236.b del Reglament Hipotecari poden consultar-se a la Notaria; s'entendrà que tot licitador accepta com a suficient la titulació. Les càrregues, gravàmens i assentaments anteriors a la hipoteca que s'executa continuaran subsistents.  
5. Els postors hauran de consignar prèviament a la Notaria el trenta per cent del tipus corresponent, o el vint per cent del de la segona subhasta per a prendre part en la tercera.  
6. Només l'adjudicació a favor de l'executant o la rematada a favor d'aquest o d'un creditor posterior podrà fer-se cedint a un tercer.  
  
  
Alginet, 13 de setembre de 2011.- El notari: Salvador José González Rodrigo.